teeng [<Japanese ten ] n. Qorongin ea ti ni ba feal' ni kea yog ngaak' beaq u reeb ea gosgoos fa reeb ea sikeeng. Score, mark. Tholana o ile a ntšha tšhelete yela a e filwego ke Mmagauta a e fa Ntlatalna. A mmotša gore ga a tsebe aterese ya gagwe ka gore o tlogile Gauteng, ga a tsebe gore o ile go nyaka mošomo kae. Ntlatlana o be a bolawa ke pelo ya ge ngwana wa gagwe a lelera le naga a sa tle gae le ge a le mathateng. A tseba le go re a ka no se sa boa gae ka ge ba mo gapeleditše go nyalwa ke motho yo a sa mo ratego. Pelo ya ba bohloko le go feta ge bjale Mmagauta a ile mo a sa tsebjego. A bona gore le ge a ka hwa go ka se tsebe motho. Tholana a mo kgothatša ka gore yena le Mmagauta ba boledišana ka mogala. Ka fao Mmagauta o tla re go hwetša mošomo a mo leletša, yena o tla tliša melaetša ka gae. Ba rile ba sa kgothatšana, Phaka a rotoga seferong. Tholana a tsaroga, a fapana naye lapeng. A mo ometša ka patla, Tholana a phefa, a tshetshetha a eya boemathekisi, a leba Seshego.